Nüüd jõudsimegi selle maainimese tüübini, kes on jäänud kohapeale ega käi linnas tööl. Sellest seltskonnast moodustavad järjest suurema osa abivajajad ehk pensionärid ja invaliidid ning abiandjad ehk vallavalitsuse töötajad. Sellele lisaks veel käputäis kohalikke ettevõtjaid. Omavalitsusest ühel või teisel moel sõltuvate inimeste osatähtsus kasvab riigis valdava efektiivsuskultuse tõttu - pannakse kinni postkontoreid, koole, poode, metskondi ja bussiliine, sest pole efektiivne.  (Opositsiooni poolelt heakskiitev mõmin, kuni Kiisler võtab sõnajärje üle.)